קלודין גיי

קלודין גיי (באנגלית: Claudine Gay; נולדה ב-4 באוגוסט 1970) היא חוקרת מדע המדינה אמריקאית שמונתה כנשיאה ה-30 של אוניברסיטת הרווארד ביולי 2023 והייתה הנשיאה השחורה הראשונה של האוניברסיטה. לפני כהונתה כנשיאת האוניברסיטה, כיהנה כדיקן של הפקולטה לאמנויות ומדעים בהרווארד ופרופסור לממשל וללימודי אפריקה ואפרו-אמריקאים, מחזיקת הקתדרה ע"ש וילבר א. קווט. מחקרה עוסק בהתנהגות פוליטית אמריקאית, כולל שיעור הצבעה ופוליטיקה של גזע וזהות. גיי התפטרה ב-2 בינואר 2024, לאחר כחצי שנה בלבד בתפקידה כנשיאת האוניברסיטה בעקבות ביקורת ציבורית לאחר מתקפת הטרור על ישראל ב-7 באוקטובר 2023 כשהואשמה שלא פעלה למניעת אנטישמיות בקמפוס, לא גינתה את מתקפת הטרור וסירבה לאמר שקריאה לרצח העם היהודי זו הפרת כללי האוניברסיטה אלא "תלויה בהקשר". גם הטענות על התנהלותה במהלך השימוע בקונגרס האמריקאי בדבר אנטישמיות בקמפוסים וטענות לגנבה ספרותית בחלקים של עבודת הדוקטורט שלה ובמאמרים אחרים תרמו להתפטרות. גיי נולדה בעיר ניו יורק להורים שהיגרו לארצות הברית מהאיטי, והעבירה חלק גדול מילדותה בערב הסעודית שם שירת אביה במסגרת חיל ההנדסה של צבא ארצות הברית. היא בת דודתה של הסופרת רוקסן גיי. היא בוגרת תואר ראשון באוניברסיטת סטנפורד, שם התמקדה בלימודי כלכלה, ובהמשך קיבלה דוקטורט באוניברסיטת הרווארד, עליו זכתה בפרס טופן למחקר הטוב ביותר במדע הפוליטי באוניברסיטה בשנת 1998. לאחר שסיימה את לימודיה, החלה עבודתה באקדמיה כמרצה, ולאחר מכן מונתה לפרופסור חבר במחלקה למדע המדינה של אוניברסיטת סטנפורד בין השנים 2000 עד 2006. בשנת הלימודים 2003–2004 הייתה חברה במרכז ללימודים מתקדמים במדעי ההתנהגות (אנ'). ב-2006 החלה את תפקידה הראשון באוניברסיטת הרווארד כפרופסור לממשל ובנוסף מונתה ב-2007 לפרופסור ללימודי אפרו-אמריקאים (אנ'). בשנת 2015 מונתה במקביל כמחזיקת הקתדרה ע"ש וילבור א. קווט כפרופסור לממשל וללימודי אפריקה (אנ') ואפרו-אמריקאים ודיקן למדעי החברה בפקולטה לאמנויות ומדעים. שלוש שנים לאחר מכן, ב-2018, מונתה לדיקן הפקולטה לאמנויות ומדעים בהרווארד. כדיקן הפקולטה לאמנויות ומדעים (FAS), הייתה אחראית על לימודים לתארים מתקדמים ולתואר ראשון. היא שמה בראש סדר העדיפות ארבעה נושאים: הגדלת הגיוון האתני, הגדלת הלימודים הבינתחומיים, עידוד שיתוף פעולה בין פרופסורים, וטיפוח מעורבות הפקולטה בקהילה של האוניברסיטה. במהלך תקופה זו, האוניברסיטה נאלצה להתמודד עם שיבושים חינוכיים ופיננסיים בעקבות משבר מגפת הקורונה. לשנת הכספים 2020, ה-FBS (אנ') דיווח על הפסדים של 15.8 מיליון דולר. בשנת 2021 הודיעה גיי כי עלות ההתחייבויות האקדמיות המרכזיות של ה-FAS גדולות מהכנסותיה והחלה בתהליכים להפחתת הוצאות כולל הקפאת בונוסים של הפקולטה והעלאות שכר והקפאת גיוס חברי סגל חדשים בפקולטה. בשנת 2021, FAS דיווחה על עודף של 51 מיליון דולר, עלייה דרמטית מהגירעון החזוי של 112 מיליון דולר. בשנת 2019, הפרופסור רונלד סאליבן, ממשפטני אוניברסיטת הרווארד והדיקן של קולג' וינתרופ, הצטרף לצוות ההגנה של הארווי ויינסטין, שהואשם באונס, בזמן שכיהן כדיקן. גיי, ביחד עם מנהלים נוספים בהרווארד, מתחה ביקורת חריפה עליו, מה שהוביל לכך שבמאי 2019, האוניברסיטה הודיעה שהיא לא תחדש את חוזי הדיקנות של סאליבן ואשתו. ב-1 ביולי 2023 מונתה גיי לנשיאת אוניברסיטת הרווארד. המיליארדר ביל אקמן ועורך הדין אלן דרשוביץ, בוגרי האוניברסיטה, טענו ש"המשרד לשוויון, מגוון, הכללה ושייכות" (OEDIB) של האוניברסיטה עסק באכיפת תקינות פוליטית, צנזר דעות שמרניות, והוריד את חופש הביטוי בהרווארד לשפל חסר תקדים ויצר אווירה עוינת כלפי יהודים בקמפוס. עם פרוץ מלחמת מלחמת חרבות ברזל באוקטובר 2023, ארצות הברית חוותה עלייה דרמטית בגילוי אנטישמיות בקמפוסים. חלק נכבד מאותם גילויי אנטישמיות הופגנו על ידי מפגינים פרו-פלסטינים שקראו קריאות "מהנהר עד לים" ו"אינתיפאדה היא הפתרון היחיד". גיי אמרה שהיא מקימה צוות למלחמה באנטישמיות בקמפוס. שבועיים לאחר הצהרתה של גיי, 1,600 תורמים יהודים בוגרי הרווארד איימו למשוך תרומות אם האנטישמיות לא תיפסק. על פי ביל אקמן, הפסידה אוניברסיטת הרווארד למעלה ממיליארד דולר בתרומות מאז החלה המחאה האנטי ישראלית בקמפוס. בעקבות העלייה בגילויים אנטישמיים באוניברסיטה הוזמנה גיי להופיע לשימוע בפני ועדת בית הנבחרים לחינוך וכוח העבודה, ביחד עם נשיאת אוניברסיטת פנסילבניה ליז מגיל ונשיאת MIT סאלי קורנבלות'. כאשר נשאלה על ידי חברת בית הנבחרים אליס סטפניק האם קריאות לרצח עם של היהודים הם גילוי בריונות והטרדה והפרה של כללי הקמפוס, השיבה גיי שזה "תלוי בהקשר", ולאחר מכן הבהירה שתלוי אם הקריאות מופנות כלפי אדם ספציפי או לא. בתגובה, קראה חברת הקונגרס אליס סטפניק לגיי להתפטר. הקטע המצולם הפך ויראלי בעולם והוביל לביקורת רבה, כולל קריאה של בית הנבחרים להתפטר, כלפי גיי ושאר נשיאות הקמפוסים, שענו תשובות זהות. למחרת, בעקבות הלחץ הציבורי, הוציאה גיי הבהרה כי "אין מקום בהרווארד לקריאות לאלימות או רצח עם נגד הקהילה היהודית". זמן קצר לאחר השימוע בקונגרס, הואשמה גיי על ידי הפעילים השמרנים כריסטופר רופו (אנ') ואהרון סיבריום בביצוע פלגיאט בחלקים של עבודת הדוקטורט שלה ושלושה פרסומים נוספים בין השנים 1993 ל-2017, בהם הם מצאו לטענתם 29 מקרים של גניבה ספרותית. בתגובה ביקשה גיי שהאוניברסיטה תערוך בדיקה פנימית עצמאית של הדוקטורט שלה ופרסומים אחרים. תאגיד הרווארד פרסם הצהרה לפיה הבדיקה העלתה "כמה מקרים של ציטוט לקוי" בעבודתה, אך "אין הפרה של הסטנדרטים של הרווארד להתנהגות בלתי הולמת מחקרית". בעקבות הביקורת ביקשה גיי להכניס הערת שוליים ומירכאות לשניים מהפרסומים שלה. הרפובליקאית וירג'יניה פוקס המשמשת כיושבת ראש ועדת החינוך והעבודה של בית הנבחרים של ארצות הברית, הודיעה כי הוועדה תיבחן אם סטודנטים ואנשי סגל נדרשים לעמוד באותם סטנדרטים. בעקבות המשבר התפטרה גיי ב-2 בינואר 2024 מתפקידה כנשיאת האוניברסיטה. במכתב ההתפטרות שלה הודתה ששגתה בתגובתה לזוועות 7 באוקטובר, וביחס לטענות לגנבה ספרותית ציינה: "מעולם לא פרסמתי ממצאים שגויים במחקר שלי ומעולם לא לקחתי קרדיט למחקר של אחרים. יתר על כן, השגיאות בציטוטים אינן צריכות להעלים אמת בסיסית אחת: אני גאה בעבודה שלי ובהשפעה שלה על שדה המחקר". היא הוסיפה שהיא "משמשת מטרה אידיאלית כדי לעורר חרדות מהשינויים הדוריים והדמוגרפיים שעוברים על הקמפוסים האמריקאיים: אישה שחורה שנבחרה להוביל מוסד מעוטר". מדיה וקבצים בנושא קלודין גיי בוויקישיתוף עדי טננבאום, ‏מסקנדל לסקנדל: מי את קלודין גיי, נשיאת הרווארד המתפטרת, באתר גלובס, 5 בינואר 2024 יניב פוהורילס, הקדנציה הקצרה והגרועה ביותר: המורשת של נשיאת הרווארד, באתר ynet, 5 בינואר 2024 קלודין גיי, באתר פרויקט הגנאלוגיה במתמטיקה קלודין גיי, באתר SSRN Miles J. Herszenhorn and Claire Yuan, Crimson Staff Writers, Claudine Gay Takes Office, Officially Becoming Harvard’s First Black President, thecrimson, ‏July 2, 2023 "Harvard names Claudine Gay 30th president", Harvard Gazette. 2022-12-15. Retrieved "Claudine Gay named Harvard FAS dean". Harvard Gazette (באנגלית). 2018-07-23. נבדק ב-2023-12-10. "Meet the Haitian-American woman who's Harvard's new Dean of the Faculty of Arts & Science". Afropunk. 25 ביולי 2018. נבדק ב-2023-12-10. {{cite news}}: (עזרה) Harvard website, Claudine Gay page, Harvard website The Financial Fallout, Harvard Magazine Meera S. Nair and Andy Z. Wang, Defying Projections, FAS Ends Fiscal Year with $51M Surplus, The Harvard Crimson, ‏November 3, 2021 Harvey Silverglate, Harvard, Harvey Weinstein, and Professor Ronald Sullivan, wgbh, ‏February 22, 2019 Shera S. Avi-Yonah, Winthrop Faculty Deans to Leave After Harvard Refuses to Renew Their Appointments, thecrimson, ‏May 11, 2019 ביל אקמן, הרווארד שאהבתי איבדה את דרכה, באתר מידה, 5 בדצמבר 2023 'DEI must be dismantled' at Harvard: Alan Dershowitz | Morning in America, סרטון בערוץ "NewsNation", באתר יוטיוב (אורך: 05:35) Phil Tenser, Harvard President Claudine Gay gathers team to combat 'pernicious hatred' of antisemitism on campus, wcvb, ‏Oct 30, 2023 Nicole Goodkind, More than 1,600 Jewish Harvard alumni threaten to withdraw donations over antisemitism concerns, CNN, ‏November 11, 2023 נטע בר, הלחץ להתפטרות הנשיאה גובר: הרווארד הפסידה יותר ממיליארד דולר בתרומות, באתר ישראל היום, 12 בדצמבר 2023 ירון משה תנעמי, הקונגרס האמריקאי לראשי האוניברסיטאות האנטישמיים: "תתפטרו", באתר עכשיו 14, 14 בדצמבר 2023 Harvard President Gay Traveled to Washington to Quell the Backlash. Her Testimony Only Made it Worse Harvard University president posts statement condemning antisemitism, ynetnews, ‏06.12.2023 Harvard University president Claudine Gay accused of plagiarism amid anti-Semitism row, הטלגרף, בארכיון ה-Wayback Machine, ‏2023-12-11 Claudine Gay update: Harvard board offers silence amid furor over university president's testimony, בוסטון גלוב, אורכב ב-Wayback Machine, ‏2023-12-12 'This is Definitely Plagiarism': Harvard University President Claudine Gay Copied Entire Paragraphs From Others’ Academic Work and Claimed Them as Her Own, The Washington Free Beacon, אורכב ב-Wayback Machine, ‏2023-12-11 Harvard President Claudine Gay Submits Corrections to Two Articles Amid Allegations of Plagiarism, The Harvard Crimson Harvard University, melissa, Statement from the Harvard Corporation: Our President, Harvard University, ‏2023-12-12 (באנגלית) סוכנויות הידיעות‏, נשיאת הארוורד ממשיכה להסתבך: הקונגרס חוקר טענות לגניבה ספרותית, באתר וואלה, 21 בדצמבר 2023 גלי וינרב, ‏הרווארד: הנשיאה קלודין גיי חשודה בעבירה אתית חמורה בדוקטורט שלה, באתר גלובס, 21 בדצמבר 2023 Souza, Sabrina; Egan, Matt (15 בדצמבר 2023). "Harvard President Claudine Gay corrects two scholarly articles following allegations of plagiarism". CNN. נבדק ב-16 בדצמבר 2023. {{cite web}}: (עזרה) Max Matza (2023-12-21). "Claudine Gay: New problems found in Harvard president's work" (באנגלית). נבדק ב-2023-12-25. דניאל אדלסון, בצל השימוע המביש בקונגרס: נשיאת הרווארד התפטרה, באתר ynet, 3 בינואר 2024 קלודין גיי, התנהל קמפיין להדחתי תוך שימוש בשקרים וסטריאוטיפים גזעניים על שחורים, באתר הארץ, 4 בינואר 2024; מכתב ההתפטרות הרשמי של גיי כנשיאת הרווארד (באנגלית)